30,000 ಅಡಿ ಎತ್ತರದಲ್ಲಿ ರಫೇಲ್ ಜೆಟ್ಗಳಿಗೆ ಇಂಧನ ಪೂರೈಕೆ.. ಮೈ ನವಿರೇಳಿಸುತ್ತವೆ ಫೋಟೋಗಳು ನಿನ್ನೆ ಫ್ರಾನ್ಸ್ನಿಂದ ಭಾರತಕ್ಕೆ ಹೊರಟ 5 ರಫೇಲ್ ಯುದ್ಧ ವಿಮಾನಗಳು ನಾಳೆ ಅಂಬಾಲ ಏರ್ಬೇಸ್ ತಲುಪಲಿವೆ. ಈ ಮಧ್ಯೆ ಇಂದು ದಾರಿ ಮಧ್ಯೆಯೇ ರಫೇಲ್ ಜೆಟ್ಗಳಿಗೆ ಇಂಧನ ತುಂಬಲಾಗಿದೆ. ದಾರಿ ಮಧ್ಯೆ ಅಂದ್ರೆ ಜೆಟ್ಗಳನ್ನು ಕೆಳಗೆ ಇಳಿಸಿ ಇಂಧನ ತುಂಬುವುದಲ್ಲ. ಬದಲಿಗೆ 30 ಸಾವಿರ ಅಡಿ ಎತ್ತರದಲ್ಲಿ ಹಾರಾಡುವ ನಡುವೆಯೇ ಜೆಟ್ಗಳಿಗೆ ವಿಶೇಷ ವಿಮಾನದ ಮೂಲಕ ಇಂಧನ ತುಂಬಲಾಗಿದೆ. ಇದು ಅತ್ಯಂತ ಸಾಹಸೀ ಕೆಲಸವಾಗಿದ್ದು ನುರಿತ ಪೈಲಟ್ಗಳಿಂದ ಮಾತ್ರವೇ ಇಂಥ ಕಾರ್ಯಕ್ಕೆ ಬಳಸಿಕೊಳ್ಳಲಾಗುತ್ತದೆ. ಇಂಧನ ತುಂಬುವ ಸಾಹಸದ ಫೋಟೋಗಳು ಸಾಮಾಜಿಕ ಜಾಲತಾಣಗಳಲ್ಲಿ ಸಿಕ್ಕಾಪಟ್ಟೆ ಸದ್ದು ಮಾಡುತ್ತಿದ್ದು ಪೈಲಟ್ಗಳ ಸಾಹಸಕ್ಕೆ ಭಾರೀ ಮೆಚ್ಚುಗೆಯೂ ವ್ಯಕ್ತವಾಗಿದೆ. ಈ ರಫೇಲ್ ಜೆಟ್ಗಳು ನಾಳೆ ಅಂದ್ರೆ 29 ನೇ ತಾರೀಕು ಅಂಬಾಲ ಏರ್ಬೇಸ್ ತಲುಪಲಿವೆ. ಈ ಹಿನ್ನೆಲೆ ಏರ್ಬೇಸ್ ಸುತ್ತಮುತ್ತ 144 ಸೆಕ್ಷನ್ ಜಾರಿ ಮಾಡಲಾಗಿದೆ ಎನ್ನಲಾಗಿದೆ.